James Sevier Conway

James Sevier Conway (født 9. desember 1798 i Greene County, Tennessee, død 3. mars 1855 i Lafayette County, Arkansas) var en amerikansk demokratisk politiker. Han var den første guvernøren i delstaten Arkansas 1836-1840.

Conway flyttet i 1820 til Arkansasterritoriet. Han var med på å grunnlegge byen Little Rock og kjøpte en plantasje i Lafayette County.

Da Arkansas i 1836 ble en delstat, ble Conway valgt til guvernør. Etter fire år i embetet vendte han tilbake til plantasjen sin. Han ble etterfulgt som guvernør av Archibald Yell. Familiekirkegården i Lafayette County, der også James Sevier Conways grav finnes, heter nå Conway Cemetery Historic State Park.

Conways bror Elias Nelson Conway var den femte guvernøren i Arkansas 1852-1860.

Referanser

Eksterne lenker 
Conway Cemetery Historic State Park

Personer fra Greene County i Tennessee
Medlemmer av Det demokratiske parti (USA)
Guvernører i Arkansas